CELEX: 62015CN0569
Language: sl
Date: 2015-11-05 00:00:00
Title: Zadeva C-569/15: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 5. novembra 2015 – X/Staatssecretaris van Financiën

1.2.2016   
            
            
               SL
            
            
               Uradni list Evropske unije
            
            
               C 38/25
            
         Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 5. novembra 2015 – X/Staatssecretaris van Financiën
   (Zadeva C-569/15)
   (2016/C 038/37)
   Jezik postopka: nizozemščina
   
      Predložitveno sodišče
   
   Hoge Raad der Nederlanden
   
      Stranki v postopku v glavni stvari
   
   
      Vložnica kasacijske pritožbe: X
   
      Nasprotna stranka v postopku s kasacijsko pritožbo: Staatssecretaris van Financiën
   
      Vprašanji za predhodno odločanje
   
   
               1.
            
            
               Ali je treba Naslov II Uredbe (EGS) št. 1408/71 (1) razlagati tako, da se za zaposleno osebo s stalnim prebivališčem na Nizozemskem, ki svojo dejavnost običajno opravlja na Nizozemskem in ki koristi neplačani dopust v trajanju treh mesecev, šteje, da je v tem obdobju (tudi) še naprej zaposlena na Nizozemskem, če (i) delovno razmerje v navedenem obdobju še naprej traja in (ii) omenjeno obdobje za namene nizozemskega zakona o brezposelnosti šteje kot obdobje, v katerem oseba opravlja dejavnost v okviru zaposlitve?
            
         
               2.
            
            
               
                           a.
                        
                        
                           Katero zakonodajo je treba na podlagi Uredbe (EGS) št. 1408/71 šteti za upoštevno, če je ta zaposlena oseba v času trajanja neplačanega dopusta zaposlena v drugi državi članici?
                        
                     
         
               2.
            
            
               
                           b.
                        
                        
                           Ali je v tej zvezi še pomembno, da je bila zadevna oseba v naslednjem letu dvakrat in v sledečih treh letih vedno enkrat v obdobju približno od enega do dveh tednov zaposlena v omenjeni drugi državi članici, ne da bi na Nizozemskem koristila neplačani dopust?
                        
                     
         
      (1)  Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL, posebna izdaja v slovenščini: poglavje 5, zvezek 1, str. 35).